# Txell Feixas i Torras

Meritxell Feixas i Torras, més coneguda com a Txell Feixas (Mediona, 19 d'octubre de 1979), és una periodista catalana. Treballa a la secció Internacional de TV3 i Catalunya Ràdio.
Llicenciada en periodisme per la Universitat Autònoma de Barcelona, va ser corresponsal de la Corporació Catalana de Mitjans Audiovisuals (CCMA) a Beirut fins al 31 de juliol del 2.021. Va ser redactora especialitzada en economia a la delegació de la CCMA a Madrid. El 2007 va cobrir, des de Washington DC i Nova York, el rescat financer dels Estats Units i el 2015 va ser a Grècia per explicar la situació econòmica. Va viatjar a Mauritània pel segrest dels voluntaris de Barcelona Acció Solidària, reivindicat per Al-Qaeda; a Ceuta i al Marroc, per cobrir salts massius d'immigrants a la tanca, i al Líban, en visites del govern espanyol a les tropes desplegades. També ha seguit diferents G-20 i cimeres internacionals destacades a Brussel·les. Anteriorment va treballar a Catalunya Ràdio, Catalunya Informació i Catalunya Cultura. Ha estat corresponsal de comarques per l'Agència EFE i col·laboradora d'El Periódico de Catalunya. Va començar la seva trajectòria a Ràdio Vilafranca i Vilafranca Televisió.
El març del 2020 va sortir a la llum el seu primer llibre, Dones valentes.
L'any 2017 va rebre el Premi de la Comunicació de la Federació d'Associacions d'Editors de Premsa, Revistes i Mitjans Digitals i el 2020 el Premi Bones Pràctiques en Comunicació no Sexista que atorga l'Associació de Dones Periodistes de Catalunya per un periodisme rigorós i per a visibilitzar les dones en zones de conflicte.
El gener de 2024 Txell Feixas Torras ha estat guardonada per la Generalitat de Catalunya amb el Premi Nacional de Periodisme i Mitjans de Comunicació per ser "un exemple de periodisme rigorós, valent i compromès"

## Obra

* Dones valentes. Ara Llibres, 2 març 2020, p. 176. ISBN 9788417804329 [Consulta: 13 març 2020].
* Aliades. Les nenes de Xatila desafien les regles del joc. Ara Llibres, 21 d'abril de 2023, p. 208. ISBN 9788418928840 [Consulta: 13 març 2020].

## Referències

* 1 2 3 Bäbler, Oriol «Txell Feixas: ‘La perseverança de les dones àrabs aconseguirà rebentar-ho tot’». Vilaweb, 12-03-2020 [Consulta: 13 març 2020].
* ↑ «[Sergi Mulero i Txell Feixas, nous corresponsals al Regne Unit i al Pròxim Orient Sergi Mulero i Txell Feixas, nous corresponsals al Regne Unit i al Pròxim Orient]». CCMA, 16-12-2015. [Consulta: 6 febrer 2017].
* ↑ «La periodista penedesenca Txell Feixas està a punt de desplaçar-se al Líban com a corresponsal de TV3 i Catalunya Ràdio a la zona de l'Orient Mitjà». RTV Vilafranca, 19-02-2016. [Consulta: 6 febrer 2017].
* ↑ «Sergi Mulero y Txell Feixas, nuevos corresponsales de TV-3». El Periódico, 16-12-2015 [Consulta: 6 febrer 2017].
* ↑ Redacció. «Txell Feixas, premi a la Nit de les Revistes i la Premsa en Català - 22 juny 2017». El Punt Avui. [Consulta: 27 novembre 2020].
* ↑ Ràdio, Catalunya. «Neus Bonet i Txell Feixas, guardonades amb els Premis que concedeix l'Associació de Dones Periodistes», 26-11-2020. Arxivat de l'original el 2020-11-26. [Consulta: 27 novembre 2020].
* ↑ «El Govern atorga el Premi Nacional de Periodisme a Txell Feixas». Gencat. Nota de Premsa, 03-01-2024 [Consulta: 19 gener 2024].
* ↑ «Dones valentes». Ara Llibres. Arxivat de l'original el 29 de febrer 2020. [Consulta: 13 març 2020].
* ↑ Ardèvol Mallol, Clara «Txell Feixas: “En un crim d’honor, la família prefereix una dona assassinada que assenyalada”». Vilaweb, 08-04-2023 [Consulta: 21 abril 2023].
* ↑ «Aliades. Les nenes de Xatila desafien les regles del joc». Ara Llibres. [Consulta: 21 abril 2023].